Robert Joseph Flaherty [ˈflæərti] (* 16 Februarie 1884, † 23 Julie 1951) was 'n Amerikaanse rolprentmaker wat in 1922 die regie en die vervaardiging van die eerste kommersieel suksesvolle vollengte-dokumentêr, Nanook of the North, behartig het. Flaherty se reputasie is op dié rolprent gebou, en geen van sy latere werke sou dieselfde sukses behaal nie, alhoewel hy die nuwe filmgenre van dokumentêre fiksie verder ontwikkel het met rolprente soos Moana (1926), wat in die Suidsee afspeel, en Man of Aran (1934) wat op die afgeleë Ierse Aran-eilande ontstaan het.
16 Februarie 1884
Iron Mountain, Michigan, VSA
23 Julie 1951
Dummerston, Vermont, VSA
Rolprentmaker en -regisseur
Frances Johnson Hubbard (1914-1951)
Vir sy dokumentêre fiksie-rolprente het Flaherty as eerste regisseur dokumentêre materiaal met narratiewe en poëtiese elemente verbind. Hy word ook as baanbreker van die etnografiese film beskou, 'n genre wat deur Jean Rouch en John Collier Jr. in die 1960's as visuele antropologie, 'n onderafdeling van antropologie, geklassifiseer is.
Flaherty was vanaf 1914 tot sy afsterwe in 1951 getroud met die skryfster Frances Hubbard Flaherty. Sy het met haar gade by verskillende filmprojekte saamgewerk en is vir Louisiana Story (1948) vir 'n Academy Award (Oscar) in die kategorie "Beste oorspronklike draaiboek" genomineer.
Nyla, wat die rol van Nannok se vrou in Nanook of the North vertolk het, met haar kind
The Twenty-four Dollar Island (1927), 'n kort dokumentêr oor New York
Acoma the Sky City (1929; onvoltooi)
Tabu (1931), in samewerking met F. W. Murnau
The Land (1942), 'n 45-minute-dokumentêr wat vir die Amerikaanse Departement van Landbou vervaardig is
↑ Malcolm Collier: The Applied Visual Anthropology of John Collier
Ontsluit van "https://af.wikipedia.org/w/index.php?title=Robert_J._Flaherty&oldid=1884343"
Last edited on 15 Januarie 2019, at 19:10
Die bladsy is laas op 15 Januarie 2019 om 19:10 bygewerk.